Tuks-reses vervroeg oor betogings | Maroela Media
Foto: Twitter via @iramilham
Prof. Cheryl de la Rey, visekanselier van die universiteit, het in 'n verklaring gesê die bestuur het besluit om, in die belang van die veiligheid van studente, personeel en universiteitseiendom, die Oktobervakansie te vervroeg sodat dit reeds vandag begin. "Ondanks die teenwoordigheid van die polisie en hoewel ons 'n interdik teen onwettige protesaksie het, het 'n groep studente [vandag] weereens ingange van die Hatfield-kampus versper en klasse ontwrig," lui die verklaring.
"Die reses sal dus op 26 September begin en die universiteit op 10 Oktober 2016 heropen vir die vierde kwartaal. Studente wat in die koshuise woon, word versoek om die koshuise vir hierdie tydperk te ontruim." Volgens De la Rey sal reëlings getref word om lesings en toetse wat weens die betogings misgeloop is in te haal en dit sal direk aan die studente gekommunikeer word.
"In hierdie resestydperk sal die universiteit voortgaan om met eksterne en interne rolspelers te kommunikeer rakende die studiegeldverhogings vir 2017. Ons sal studente op die hoogte hou van enige verdere verwikkelinge in hierdie verband."
Kort voordat die universiteit die aankondiging gemaak het, het die vakbond Solidariteit gesê dat hy al sy lede wat by die UP werksaam is aan die Hatfield-kampus sal onttrek omdat die werkplek as ongunstig en onveilig beskou word.
Volgens Dirk Hermann, bestuurshoof by Solidariteit, sal die vakbond se lede nie terugkeer werk toe alvorens hul veiligheid verseker kan word nie. "Kragtens die wet moet die kampusbestuur daadwerklik optree om na ons lede se belange en veiligheid in die werkplek om te sien," het Hermann gesê.
Die #FeesMustFall-betogers het landwyd onderneem om universiteite tot stilstand te dwing en Tuks is net een van verskeie universiteite wat noodgedwonge alle akademiese bedrywighede moes opskort weens die voortslepende geweld op hul kampusse. Ander universiteite wat ook hierdie week gesluit is, is die Universiteit van die Witwatersrand (Wits), Universiteit Kaapstad (UK), die Universiteit van die Vrystaat (UV) en die Noordwes-Universiteit (NWU) se Vaaldriehoekkampus.
Weet dit julle vernietig nie my toekoms nie net jul eie. Doen so voort julle sal die vrugte pluk. So much vir ń geletterde Suid Afrika.
Wat gaan verander tussen nou en 10 Okt?
Soos gesien stel die kriminele nie belang in 'kommunikasie met rolspelers'.
Wat vd studente wat daar is om iets in d lewe te probeer bereik en lenings moet terug betaal?
Soos dinge nou aangaan gaan niemand in SA of d wêreld hierdie studente wat wel hul graad wil voltooi in diens wil neem ni
Waar gaan d geld dan vandaan kom??
Watter #FEES gaan dan volgende moet FALL??!!
Wat is volgende? Skuld moet val. Sal dit nogal laaik.
Hoe belaglik is die mense? Hoekom doen die polisie niks nie, meeste universiteite het nou al 'n interduk gekry teen betogende "studente", hoekom doen die polisie steeds niks aan hulle nie? Dit maak nie vir my sin dat mense wat studeer nie vir hulself kan dink nie, wie moet betaal vir hulle studies, en dan wat van studente wat nou al klaar is, gaan hulle dan hulle geld weer terug eis? Die ekonomie is klaar in die gemors deur ons regering wat al die geld so laat weg raak dan wil hulle ook nog geld hê. In die ou dae… Lees meer »